Riihimäen kaupunki **PÖYTÄKIRJA**

Sivistyksen ja hyvinvoinnin toimialue

Nuorisopalvelut

Nuorisovaltuusto

**NUORISOVALTUUSTON KOKOUS**

Aika Maanantai 12.5.2025 klo 18.00 - 18.31

Paikka Nuorisokeskus Monari, Uudenmaankatu 1

1. **KOKOUKSEN AVAUS** Puheenjohtaja avasi kokouksen klo 18.00.

2. **LAILLISUUDEN JA PÄÄTÖSVALTAISUUDEN TOTEAMINEN**
Ollakseen päätösvaltainen (eli kokouksen päätökset sitovat nuorisovaltuustoa), kokouksissa pitää olla puheenjohtajan lisäksi paikalla 5 nuorisovaltuuston jäsentä. Ellei näin ole, kokous voidaan pitää ja asioista keskustella mutta päätöksiä ei voida tehdä.
Kokouksen sihteeri pitää jokaisen kokouksen alussa nimenhuudon, jolla todetaan läsnäolijat.
Päätös: Nimenhuudossa oli paikalla 13 nuorisovaltuutettua. Nimilista liitteenä. LIITE 1.

3. **PÖYTÄKIRJANTARKASTAJIEN VALINTA**
Tarvittaessa pöytäkirjantarkastajat toimivat myös ääntenlaskijoina. Ääntenlaskijoiksi valitaan nimilistalta aina kaksi seuraavaa jäsentä. Jos valittava ei ole paikalla, siirrytään listalla seuraavaan nimeen.
Esitys: Valitaan pöytäkirjantarkastajiksi Jonne Purhonen ja Juho Rintakoski.
Päätös: Esityksen mukainen.

4. **TYÖJÄRJESTYKSEN HYVÄKSYMINEN**
Tässä kohdassa voidaan esittää lisäyksiä kokouksessa käsiteltäviin asioihin. Ne voidaan joko lisätä omiksi kohdikseen tai käsitellä (ei siis tehdä päätöksiä) kohdassa Muut esille tulevat asiat (META).
Esitys: Hyväksytään esityslista kokouksen työjärjestykseksi.
Päätös: Esityksen mukainen.

5. **KAUPUNGINVALTUUSTON JA LAUTAKUNTAEDUSTAJIEN PUHEENVUOROT**

* Kaupunginvaltuusto
* Sivistyksen ja hyvinvoinnin lautakunta
* Elinvoimalautakunta
* Tekninen lautakunta

6. **OPPILAS- JA OPISKELIJAKUNTIEN KUULUMISET**

* **Kara**
	+ - Ysien viikko tulossa (Vain ysit)
		- Ysien gaala tulossa (Vain ysit)

7**. NUVA RY:N HÄMEEN PIIRIN KUULUMISET**

8. **KUULUMISET ERI SIDOSRYHMIEN KOKOUKSISTA**

9. **NUORISOVALTUUSTON TALOUS**

10. **TERVEISET VALTUUSTOSEMINAARISTA JA PUHEENJOHTAJAN TERVEISET**

 Valtuustoseminaari perjantaina 9.5.
 Pitäisi kuulla myös ei-aktiivisia nuoria.
Puheenjohtaja ilmoitti olevansa estynyt toimimasta jatkossa. Virallinen eroilmoitus julkaistaan ja ero tulee voimaan 10.6.2025. Varapuheenjohtaja toimii kokousten puheenjohtajana toistaiseksi.

11. **UUSIEN JÄSENTEN HYVÄKSYMINEN**

12. **MUUT ESILLE TULEVAT ASIAT**

* Lausunto kansainvälinen Riihimäki-toimenpideohjelmasta. LIITE 2.

13. **SEURAAVAN KOKOUKSEN PÄIVÄMÄÄRÄ**Seuraava kokous pidetään maanantaina 26.5.2025 klo 18.00 alkaen. Kokouspaikka nuorisokeskus Monari, Uudenmaankatu 1.

14. **KOKOUKSEN PÄÄTTÄMINEN**Puheenjohtaja päätti kokouksen klo 18.31.

Pöytäkirjan vakuudeksi Riihimäellä 12.5.2025

Iris Kekki Heikki Leväniemi

Puheenjohtaja Sihteeri

Jonne Purhonen Juho Rintakoski

Pöytäkirjantarkastaja Pöytäkirjantarkastaja

Riihimäen nuorisovaltuuston kokous 12.5.2025 **LIITE 1**

OSALLISTUJALISTA

Aalto Mikael

Hirviniemi Tuulikki

Kankaantähti Jasmin

Kekki Iris (Puheenjohtaja)

Koivukangas Roosa

Lausmaa Okko

Palmunen Leevi

Pasanen Riikka

Purhonen Jonne

Rintakoski Juho

Santoo Daniel

Sovio Lemmi

Tölmälä Leo

Nuorisopalveluiden työntekijä(t)

Leväniemi Heikki (Sihteeri)

 **LIITE 2**

**Nuorisovaltuuston lausunto Riihimäen kaupungille (Kotoutumispalveluiden tulosyksikkö) Kansainvälinen Riihimäki -toimenpideohjelmasta**

**Lausunto 8.5.2025**

Nuorisovaltuusto kiittää mahdollisuudesta lausua ja tuoda esiin näkemyksiään kansainvälinen

Riihimäki -toimenpideohjelmasta. Kiitämme erityisesti työstä toimenpideohjelman valmistelussa ja

sitä edeltäneestä osallistavasta prosessista. Näemme, että nuorten näkökulmasta

kansainvälistyminen on Riihimäen kaltaiselle kaupungille erittäin tärkeä kehityssuunta

tulevaisuudessa.

Nuorisovaltuuston näkökulmasta toimenpidesuunnitelma jää kuitenkin varsin yleiselle

tasolle, ja konkreettinen toiminta herättää kysymyksiä, koska toimenpidesuunnitelmassa ei

ole käytännön esimerkkejä toimenpiteistä. Tämän vuoksi haluaisimme nostaa esiin

erityisesti seuraavat näkökulmat:

 **1. Toimenpidesuunnitelmassa tulisi selkeämmin huomioida lapset ja nuoret sekä heidän kansainvälisyystaitojensa vahvistaminen.** Kansainvälisyys ja Riihimäen kansainvälistyminen näkyvät monin tavoin lasten ja nuorten arjessa, ja siksi on tärkeää edistää heidän ymmärrystään kansainvälistymisestä ja monikulttuurisuudesta. Tämä voidaan tehdä integroimalla kansainvälisyys kasvatukseen ja oppimisympäristöihin. Erilaisten kulttuurien tiedon ja kansainvälisten juhlapäivien sisällyttäminen opetussuunnitelmiin edistää myös ymmärrystä uusien kaupunkilaisten taustoista ja elämäntavoista. Tämä on oleellista kulttuuritietoisuuden lisäämiseksi ja syrjinnän ehkäisemiseksi. Kun ymmärrämme eri kulttuurien yhteisiä piirteitä, on helpompi arvostaa ja hyväksyä monimuotoisuutta. On myös tärkeää tutustua eri kulttuurien tapoihin, kommunikointiin ja sosiaalisiin normeihin.

 **2. Toimenpidesuunnitelmassa maahanmuuttajat tulisi nähdä vahvemmin toimijoina,** ei vain toiminnan kohteina, sillä tämä tukee kotoutumista ja uusien riihimäkeläisten aktiivista osallisuutta. Kotoutumisen ja kansainvälistymisen ratkaisut toimivat parhaiten, kun maahanmuuttajat ovat mukana niiden suunnittelussa ja kehittämisessä – mutta myös uusien aloitteiden vetäjinä ja toteuttajina. Siksi olisi tärkeää saada maahanmuuttajien edustajia mukaan toimenpidesuunnitelman toimeenpanoon ja seurantaryhmään esimerkiksi avoimen haun kautta. Uudet kaupunkilaiset tuovat mukanaan runsaasti taitoja, kokemusta ja halukkuutta osallistua yhteisöihinsä. Maahanmuuttajien osallistuminen päätöksentekoon auttaa rakentamaan luottamusta ja edistää yhteenkuuluvuuden tunnetta vastaanottaviin yhteisöihin. On myös tärkeää huomioida maahanmuuttajien hyvin erilaiset taustat ja tarpeet.

 Riihimäen Nuorisovaltuusto